Hanna Wass (Helsingin yliopisto)

**Vallankäyttö Suomessa 2020-luvulla**

Taloudellinen, sosiaalinen ja poliittinen valta kietoutuvat Suomessa tiiviisti yhteen. Suurituloisimmat ovat aktiivisia elinkeinoelämän järjestöissä ja päättäjien verkostoissa. Lainvalmisteluun pääsevät parhaiten mukaan suurimmat järjestöt ja vakiintuneita instituutioita ja elinkeinoelämää edustavat järjestöt. Tämä johtaa helposti yhdysvaltalaisissa ja ruotsalaisissa tutkimuksissa tehtyyn havaintoon: niissä asiakysymyksissä, joissa suuri- ja pienituloisten näkemykset eroavat toisistaan, rikkaiden intressit tulevat päätöksentekoprosessien tuotoksissa paremmin edustetuiksi. Poliittisen yhdenvertaisuuden parantamisen edellytys onkin taloudellisen eriarvoisuuden säilyttäminen maltillisena.